આજે વહેલી સવારમાં અક્ષરને નવા પ્રોજેક્ટ માટે શહેરથી થોડે દુર જમીન જોવા માટે જવાનું હતું. આ પ્રોજેક્ટ કંપની માટે ખૂબ જ મહત્વનો હતો. ડ્રાઈવર સમયસર આવી ગયો હતો, અક્ષર હજુ જોગીંગ કરી આવ્યો હતો તૈયાર થવાનું બાકી હતું. પોતે તૈયાર થાય ત્યાં સુધીમાં ડ્રાઈવરને નવી લીધેલી મર્સિડીઝ કાર ધોઈને ચકાચક કરીને રાખવા કહ્યું. પોતે જલ્દી જલ્દી નહાવાનું પતાવી, નવો જ સિવડાવેલ ઘાટો કથ્થાઈ સુટ પહેર્યો. ફ્રિજમાં રાખેલી ઓરેન્જ જ્યુસની બોટલ લઈને જલ્દી જલ્દી નીકળી ગયો.